A4-0112/97

Ψήφισμα σχετικά με το σεβασμό των δικαιωμάτων του ανθρώπου στην Ευρωπαϊκή Ένωση (1995)

Το Ευρωπαϊκό Κοινοβούλιο,

- έχοντας υπόψη την Οικουμενική Διακήρυξη των Δικαιωμάτων του Ανθρώπου,

- έχοντας υπόψη το Διεθνές Σύμφωνο για ατομικά και πολιτικά δικαιώματα καθώς και το Διεθνές Σύμφωνο για οικονομικά, κοινωνικά και πολιτισμικά δικαιώματα της 19ης Δεκεμβρίου 1966 και τα συνημμένα πρωτόκολλα,

- έχοντας υπόψη την Σύμβαση των Ηνωμένων Εθνών για την κατάργηση κάθε μορφής φυλετικής διάκρισης,

- έχοντας υπόψη την Σύμβαση των Ηνωμένων Εθνών για την κατάργηση κάθε μορφής διακρίσεων εις βάρος των γυναικών,

- έχοντας υπόψη την Σύμβαση της Γενεύης του 1951 και τα πρωτόκολλά της καθώς και τις συστάσεις της Ύπατης Αρμοστείας των Ηνωμένων Εθνών για τους Πρόσφυγες,

- έχοντας υπόψη την Σύμβαση των Ηνωμένων Εθνών του 1989 για τα δικαιώματα του παιδιού,

- έχοντας υπόψη την Ευρωπαϊκή Σύμβαση κατά των βασάνων και άλλης απεχθούς, απάνθρωπης ή εξευτελιστικής μεταχείρισης ή ποινής (1987),

- έχοντας υπόψη την Ευρωπαϊκή Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών καθώς και τα πρωτόκολλά της,

- έχοντας υπόψη τη γνωμοδότηση (2/94) του Δικαστηρίου των Ευρωπαϊκών Κοινοτήτων της 28ης Μαρτίου 1996 (Προσχώρηση της Κοινότητας στην Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών),

- έχοντας υπόψη την εις το Τορίνο το 1961 εγκριθείσα Ευρωπαϊκή Κοινωνική Χάρτα και το εις το Στρασβούργο το 1988 εγκριθέν πρόσθετο πρωτόκολλο,

- έχοντας υπόψη την Κοινοτική Χάρτα των Κοινωνικών Θεμελιωδών Δικαιωμάτων,

- έχοντας υπόψη την τελική δήλωση και το πρόγραμμα δράσης που εγκρίθηκε κατά την ΙV Παγκόσμια Διάσκεψη Γυναικών στο Πεκίνο,

- έχοντας υπόψη τις θεμελιώδεις αρχές του διεθνούς δικαίου και του ευρωπαϊκού δικαίου στον τομέα των ανθρωπίνων δικαιωμάτων,

- έχοντας υπόψη τη νομολογία του Ευρωπαϊκού Δικαστηρίου των Δικαιωμάτων του Ανθρώπου,

- έχοντας υπόψη τις Συνθήκες περί Ιδρύσεως της Ευρωπαϊκής Κοινότητας,

- έχοντας υπόψη την Συνθήκη για την Ευρωπαϊκή Ένωση,

- έχοντας υπόψη το ψήφισμά του της 12ης Απριλίου 1989 σχετικά με την Διακήρυξη για τα θεμελιώδη δικαιώματα και τις θεμελιώδεις ελευθερίες ((ΕΕ C 120 της 16.5.1989, σελ. 51)),

- έχοντας υπόψη το ψήφισμά του της 9ης Ιουλίου 1991 σχετικά με τα δικαιώματα του ανθρώπου ((ΕΕ C 240 της 16.9.1991, σελ. 45)),

- έχοντας υπόψη το ψήφισμά του της 12ης Μαρτίου 1992 σχετικά με τη θανατική ποινή ((ΕΕ C 94 της 13.4.1992, σελ. 277)),

- έχοντας υπόψη το ψήφισμά του της 11ης Μαρτίου 1993 σχετικά με τα δικαιώματα του ανθρώπου στην Ευρωπαϊκή Κοινότητα ((ΕΕ C 115 της 26.4.1993, σελ. 178)),

- έχοντας υπόψη το ψήφισμά του της 19ης Ιανουαρίου 1994 σχετικά με την άρνηση στρατιωτικής υπηρεσίας για λόγους συνειδήσεως στα κράτη μέλη της Κοινότητας ((ΕΕ C 44 της 14.2.1994, σελ. 103)),

- έχοντας υπόψη το ψήφισμά του της 27ης Απριλίου 1995 σχετικά με τον ρατσισμό, την ξενοφοβία και τον αντισημιτισμό ((ΕΕ C 126 της 22.5.1995, σελ. 75)),

- έχοντας υπόψη το ψήφισμά του της 18ης Ιανουαρίου 1996 σχετικά με τις κακές συνθήκες φυλάκισης στην Ευρωπαϊκή Ένωση ((ΕΕ C 32 της 5.2.1996, σελ. 102)),

- έχοντας υπόψη το ψήφισμά του της 17ης Σεπτεμβρίου 1996 σχετικά με τα δικαιώματα του ανθρώπου στην Ένωση ((ΕΕ C 320 της 28.10.96, σελ. 36.)),

- έχοντας υπόψη το ψήφισμά του της 29ης Φεβρουαρίου 1996 σχετικά με τις αιρέσεις στην Ευρώπη

((ΕΕ C 78 της 18.3.1996, σελ. 31))- έχοντας υπόψη την πρόταση ψηφίσματος του κ. Newman σχετικά με γυναίκες που κρατούνται σε νοσοκομεία φέροντας δεσμά (B4-0031/96),

- έχοντας υπόψη τις ακόλουθες αναφορές:

α) αριθ. 382/95, που υποβλήθηκε από τον κ. Johannes Pohl, γερμανικής ιθαγένειας, σχετικά με την σύμβαση των Ηνωμένων Εθνών για τα Δικαιώματα του Παιδιού,

β) αριθ. 459/95, που υποβλήθηκε από τον κ. Norbert Schneider, γερμανικής ιθαγένειας, εκ μέρους της Γερμανικής Ομοσπονδίας Προστασίας του Παιδιού, σχετικά με προτάσεις για την βελτίωση της θέσης των παιδιών στην Ευρωπαϊκή Ένωση,

γ) αριθ. 464/95, που υποβλήθηκε από τον κ. Manfred Bruns, γερμανικής ιθαγένειας, εκ μέρους της «Ένωσης Ομοφυλοφίλων» (SVD), σχετικά με τις δυσκολίες ομοφυλοφιλικών συμβιώσεων με συντρόφους από τρίτες χώρες,

δ) αριθ. 597/95, που υποβλήθηκε από τον κ. Klein Lebbink, ολλανδικής ιθαγένειας, και άλλων 704 συνυπογραφόντων, σχετικά με την τροποποίηση του κανονισμού υπηρεσιακής καταστάσεως των υπαλλήλων των Ευρωπαϊκών Κοινοτήτων,

ε) αριθ. 684/95, που υποβλήθηκε από την κ. Jutta Birnbickel, γερμανικής ιθαγένειας, σχετικά με την σύμβαση των Ηνωμένων Εθνών για τα δικαιώματα του παιδιού,

στ) αριθ. 741/95, που υποβλήθηκε από την κ. Helga Lechner, γερμανικής ιθαγένειας, σχετικά με την δημιουργία θεσμού Διαμεσολαβητή για τα παιδιά στο Ευρωπαϊκό Κοινοβούλιο,

ζ) αριθ. 793/95, που υποβλήθηκε από τον κ. Michael Becker, γερμανικής ιθαγένειας, σχετικά με τη σύσταση επιτροπής για τα δικαιώματα του παιδιού, στο Ευρωπαϊκό Κοινοβούλιο,

η) αριθ. 1029/95, που υποβλήθηκε από τον κ. Παναγιώτη Καρακολίδη, ελληνικής ιθαγένειας, σχετικά με την εγγραφή του θρησκεύματός του στο δελτίο ταυτότητάς του,

θ) αριθ. 1197/95, που υποβλήθηκε από τον κ. Russel J. Askem, βρετανικής ιθαγένειας, εξ ονόματος της ένωσης γονέων «APART» και άλλων 35.000 υπογραφόντων, σχετικά με το βρετανικό «Child Support Act 1991",

ι) αριθ. 1223/95, που υποβλήθηκε από τον κ. Ruben Urrutia, εξ ονόματος της «Coordination europιenne pour le droit des ιtrangers ΰ vivre en famile» (Ευρωπαϊκή Ένωση για το δικαίωμα των αλλοδαπών να ζουν ως οικογένεια), σχετικά με δύο προτάσεις τροποποίησης της Συνθήκης για την Ευρωπαϊκή Ένωση,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής για τα Δικαιώματα της Γυναίκας (A4-0112/97),

Α. εκτιμώντας ότι θεμελιώδη ανθρώπινα δικαιώματα είναι εκείνα που επιτρέπουν την προστασία της αξιοπρέπειας του ατόμου,

Β. εκτιμώντας ότι η υπεράσπιση των ανθρωπίνων δικαιωμάτων είναι ένας αγώνας χωρίς τέλος και ότι δεν πρέπει να γίνεται κατάχρησή του για ιδεολογικούς λόγους,

Γ. εκτιμώντας ότι ο ρόλος του Ευρωπαϊκού Κοινοβουλίου δεν πρέπει να είναι η αντιγραφή των λειτουργιών των υφισταμένων δικαστηρίων δικαιωμάτων του ανθρώπου, αλλά ο εντοπισμός και η προβολή των γενικών ζητημάτων στον τομέα των ανθρωπίνων δικαιωμάτων στην ΕΕ που χρήζουν διορθώσεως,

Μέσα για την ενίσχυση των ανθρωπίνων δικαιωμάτων

1. εμμένει στο γεγονός, ότι πρέπει να υπάρξει απεριόριστη προστασία των ανθρωπίνων δικαιωμάτων στην Ένωση, προκειμένου να είναι δυνατή η αξιόπιστη απαίτηση της τήρησής τους εκτός της Ένωσης[semigr ]

2. έχει την άποψη, ότι η κοινοτική διαδικασία ολοκλήρωσης καθιστά όλο και περισσότερο απαραίτητη και επείγουσα την καθιέρωση ενός συστήματος για την προστασία των ανθρωπίνων δικαιωμάτων σε κοινοτικό επίπεδο και τον έλεγχο του σεβασμού των ανθρωπίνων δικαιωμάτων στην νομοθεσία της Ένωσης[semigr ]

3. δεσμεύεται ως μόνο δημοκρατικά εκλεγμένο όργανο της Κοινότητας να δημοσιοποιεί τις παραβιάσεις ανθρωπίνων δικαιωμάτων στην Ένωση[semigr ]

4. επιβεβαιώνει με έμφαση την επιθυμία για προσχώρηση της Ευρωπαϊκής Κοινότητας στην Ευρωπαϊκή Σύμβαση για την Προστασία των Ανθρωπίνων Δικαιωμάτων και Θεμελιωδών Ελευθεριών και καλεί τα κράτη μέλη, στο πλαίσιο της Διακυβερνητικής Διάσκεψης να προβούν στις απαραίτητες τροποποιήσεις στο κοινοτικό δίκαιο ενόψει της προσχώρησης στην Ευρωπαϊκή Σύμβαση των Δικαιωμάτων του Ανθρώπου[semigr ]

5. καλεί την Διακυβερνητική Διάσκεψη να δώσει ίδια νομική προσωπικότητα στην Ευρωπαϊκή Ένωση, προκειμένου να μπορεί αυτή να προσχωρήσει στην ΕΣΔΑ[semigr ]

6. επιβεβαιώνει με έμφαση, ότι κάθε άτομο πρέπει να διαθέτει μια γνήσια προστασία κατά παραβιάσεων των θεμελιωδών του δικαιωμάτων βάσει των ευρωπαϊκών οδηγιών και κανονισμών[semigr ] επισημαίνει ότι η προστασία αυτή είναι σήμερα ανεπαρκής βάσει των εις το άρθρο 173 της Συνθήκης ΕΚ καθορισμένων κριτηρίων για το παραδεκτό μιας ατομικής προσφυγής ακυρώσεως, και ότι αυτή η δυνατότητα προσφυγής πρέπει να διευθυνθεί στο πλαίσιο της Διακυβερνητικής Διάσκεψης[semigr ] παροτρύνει να διευρυνθεί το δικαίωμα προσφυγής κατά κοινοτικών αποφάσεων και σε νομικά πρόσωπα[semigr ]

7. διαπιστώνει ότι ο τρόπος λειτουργίας και η υφιστάμενη ισορροπία των θεσμικών οργάνων της Ευρωπαϊκής Ένωσης πάσχουν από δημοκρατικό έλλειμμα και έλλειψη διαφάνειας, και ότι μια παρόμοια δομή αποτελεί τροχοπέδη για τον κοινοβουλευτικό έλεγχο όπως και τον έλεγχο από την κοινή γνώμη[semigr ] συνιστά να θεσπιστεί ένα δικαίωμα πρόσβασης στα έγγραφα του Συμβουλίου μέσω μιας διοργανικής συμφωνίας[semigr ]

8. διαπιστώνει, ότι δεν έχουν καταργηθεί εντός της Ένωσης ακόμη πλήρως όλες οι διακρίσεις βάσει της ιθαγένειας και απαιτεί την οριστική άρση τους[semigr ]

9. καλεί την Διακυβερνητική Διάσκεψη να συμπεριλάβει στη Συνθήκη ένα νέο άρθρο 6Α, το οποίο καθιστά δυνατή την διεύρυνση της έννοιας της απαγόρευσης κάθε διάκρισης η οποία προβλέπεται επί του παρόντος βάσει της ιθαγένειας, στις διακρίσεις βάσει της φυλής, της υπαγωγής σε μια εθνότητα, του χρώματος του δέρματος, του φύλου, των σεξουαλικών προτιμήσεων, της ηλικίας, του θρησκεύματος, των πολιτικών ή φιλοσοφικών δοξασιών, της υπαγωγής σε μια μειονότητα ή λόγω αναπηρίας[semigr ]

10. απαιτεί, όπως η Ευρωπαϊκή Ένωση ανακοινώσει μια ευρωπαϊκή διακήρυξη των θεμελιωδών δικαιωμάτων, η οποία θα ισχύει ως ισότιμο στοιχείο της Συνθήκης και στην οποία θα περιέχονται και θα θεμελιώνονται τα δικαιώματα του ατόμου συμπεριλαμβανομένων των οικονομικών, κοινωνικών, πολιτισμικών και οικολογικών δικαιωμάτων[semigr ]

11. απαιτεί, όπως το Πρωτόκολλο και η Συμφωνία για την Κοινωνική Πολιτική καθώς και ο Χάρτης των Κοινωνικών Θεμελιωδών Δικαιωμάτων ενσωματωθούν στη Συνθήκη και όπως η Ευρωπαϊκή Ένωση προσχωρήσει στον Κοινωνικό Χάρτη του Συμβουλίου της Ευρώπης[semigr ]

12. λαμβάνει με ικανοποίηση γνώση του γεγονότος ότι η Ευρωπαϊκή Ένωση διόρισε στις 27 Σεπτεμβρίου 1995 έναν ευρωπαίο Διαμεσολαβητή, εκφράζει ωστόσο τη λύπη του για τους περιορισμούς του πεδίου δράσεώς του και των αρμοδιοτήτων του[semigr ]

13. επιβεβαιώνει με έμφαση, ότι όλες οι συμφωνίες, που συνάπτει η Ένωση με τρίτες χώρες, πρέπει να περιέχουν ρήτρες σχετικές με τα ανθρώπινα δικαιώματα, οι οποίες θα προβλέπουν κατάλληλες κυρώσεις που θα φθάνουν, ενδεχομένως, έως την αναστολή των εν λόγω συμφωνιών σε περίπτωση σοβαρών και συνεχών παραβιάσεων των ανθρωπίνων δικαιωμάτων ή διακοπής της δημοκρατικής διαδικασίας[semigr ]

14. έχει την άποψη, ότι οι από την Κοινότητα και/ή τα κράτη μέλη της, επικυρωθείσες συμφωνίες είναι δεσμευτικές και δεν επιτρέπεται να αποτελούν αντικείμενο μιας συσταλτικής ερμηνείας εκ μέρους του Συμβουλίου[semigr ]

Το δικαίωμα στη ζωή και τον θάνατο με αξιοπρέπεια

15. καλεί το Ηνωμένο Βασίλειο, την Ελλάδα και το Βέλγιο, οι οποίες υπέγραψαν ήδη το έκτο πρωτόκολλο της ΕΣΔΑ, κατάργησαν τη θανατική ποινή από τους αντίστοιχους ποινικούς τους κώδικες και ανέστειλαν την εφαρμογή της, να ολοκληρώσουν αυτήν την κατάργηση με την επικύρωση του προαναφερθέντος πρωτοκόλλου[semigr ]

16. καλεί τα κράτη μέλη να μην εκδίδουν άτομα σε κράτη στα οποία το αδίκημα για το οποίο ζητείται η έκδοσή τους τιμωρείται με την θανατική ποινή[semigr ]

17. επιβεβαιώνει με έμφαση ότι το δικαίωμα στη ζωή περιλαμβάνει στην περίθαλψη και ότι το δικαίωμα αυτό πρέπει να παρέχεται σε όλους τους ανθρώπους ανεξαρτήτως του καθεστώτος τους, της κατάστασης της υγείας τους, του φύλου, της φυλής, της υπαγωγής σε εθνότητα, του χρώματος του δέρματος, της ηλικίας, του θρησκεύματος ή των πεποιθήσεων[semigr ]

18. απαιτεί την απαγόρευση της ευθανασίας εις βάρος των αναπήρων, ασθενών σε διαρκές κώμα, ανάπηρων νεογνών και γερόντων[semigr ] καλεί τα κράτη μέλη να δώσουν προτεραιότητα στη δημιουργία εγκαταστάσεων ήπιας ιατρικής, κατά τρόπο που ο θνήσκων να περιθάλπεται αξιοπρεπώς κατά το τελευταίο διάστημα της ζωής του[semigr ]

19. επιβεβαιώνει ότι το γεγονός να μπορεί κανείς να ζει χωρίς να φοβάται για την προσωπική του ασφάλεια αποτελεί μια ανάγκη των προσώπων που ζουν στην Ένωση[semigr ]

20. καταδικάζει με κατηγορηματικό τρόπο την προσφυγή στη βία ή οποιαδήποτε απειλή χρησιμοποίησης της βίας ως σοβαρής και αδικαιολόγητης προσβολής των θεμελιωδών δικαιωμάτων των πολιτών[semigr ]

21. θεωρεί ότι η ύπαρξη και η ανάπτυξη εγκληματικών οργανώσεων συνιστούν σοβαρή απειλή για την αξιοπιστία του κράτους δικαίου, για τη διατήρηση της δημοκρατικής τάξης και για το σεβασμό των ανθρωπίνων δικαιωμάτων στην Ευρωπαϊκή Ένωση[semigr ]

22. καλεί τη Διακυβερνητική Διάσκεψη να θέσει τις βάσεις ενός πραγματικού ευρωπαϊκού δικαστικού χώρου εγγυητή της ασφάλειας των ατόμων στην Ένωση, προβλέποντας κυρίως την άμεση διαβίβαση των διεθνών παραγγελιών ανακριτικών πράξεων και του αποτελέσματος των ερευνών μεταξύ δικαστών, χωρίς παρέμβαση της εκτελεστικής εξουσίας και χωρίς προσφυγή στη διπλωματική οδό[semigr ]

23. πιστεύει ότι η παραβίαση ορισμένων θεμελιωδών δικαιωμάτων που διαπιστώνεται σε ορισμένα αιρετικά σχήματα πρέπει να καταπολεμείται μέσω προσεκτικής ενημέρωσης και με την εφαρμογή των ισχυόντων νόμων[semigr ]

24. εκφράζει βαθειά ανησυχία έναντι των δραστηριοτήτων παράνομου ή εγκληματικού χαρακτήρα για τις οποίες θεωρούνται ένοχες ορισμένες αιρέσεις, καθώς και έναντι των προσβολών στην ψυχική ακεραιότητα των ατόμων που ασκούν ορισμένες από αυτές τις αιρέσεις έναντι των μελών τους, προσβολές ακόμη σοβαρότερες όταν ενίοτε αφορούν ανήλικα άτομα[semigr ]

25. καλεί τα κράτη μέλη να λάβουν τα αναγκαία μέτρα, στο πνεύμα του σεβασμού των αρχών του κράτους δικαίου, προκειμένου να καταπολεμήσουν τις προσβολές των θεμελιωδών δικαιωμάτων των ατόμων για τις οποίες θεωρούνται ένοχες ορισμένες αιρέσεις, συμπεριλαμβανομένης της πρόβλεψης για την απαγόρευσή τους εάν αυτό είναι νομικώς βάσιμο και δικαστικώς αιτιολογημένο[semigr ]

26. επιβεβαιώνει με έμφαση ότι η θρησκευτική ελευθερία εμπεριέχει την κατάργηση όλων των διακρίσεων μεταξύ θρησκειών, δογμάτων και λατρειών και επαναβεβαιώνει τη θέση του με την οποία ζητεί από τις κυβερνήσεις των κρατών μελών να μην παρέχουν συστηματικά το καθεστώς θρησκευτικής οργάνωσης και να προβλέψουν τη δυνατότητα στέρησης από τις αιρέσεις, οι οποίες επιδίδονται σε μυστικές ή εγκληματικές δραστηριότητες αυτού του καθεστώτος που τους εξασφαλίζει φορολογικά προνόμια και ορισμένη νομική προστασία[semigr ]

Το δικαίωμα στη σωματική ακεραιότητα

27. καταδικάζει με έμφαση την χρήση βίας, πρακτικών βασάνων καθώς και απάνθρωπων απεχθών ή εξευτελιστικών ποινών ή μεταχείρισης, στις οποίες εκτίθενται κρατούμενα ή φυλακισμένα άτομα εκ μέρους των δυνάμεων ασφαλείας ή των σωφρονιστικών υπαλλήλων[semigr ] καταδικάζει τον συχνά ρατσιστικό χαρακτήρα τέτοιων πράξεων[semigr ]

28. ζητεί από τα κράτη μέλη να λάβουν τα απαιτούμενα μέτρα για τη διενέργεια εξονυχιστικών ερευνών σε ό,τι αφορά τις καταγγελίες για κακομεταχείριση και να εξετάσουν με τη μεγαλύτερη δυνατή αυστηρότητα τις καταχρήσεις εξουσίας που είναι δυνατόν να διαπράττονται στην επικράτειά τους, καθώς επίσης για την πρόβλεψη μιας αρχικής και μιας συνεχούς κατάρτισης των αστυνομικών και των σωφρονιστικών υπαλλήλων, έτσι ώστε να συμβάλουν στην πρόληψη της κακομεταχείρισης των κρατουμένων[semigr ]

29. επιβεβαιώνει με έμφαση, ότι όχι μόνο σωματικές βιαιοπραγίες, αλλά επίσης απειλές, πράξεις εκφοβισμού, λεκτική βία, σεξουαλικές ή ρατσιστικές ύβρεις, πρέπει να θεωρηθούν ως απάνθρωπη ή εξευτελιστική μεταχείριση και απαιτεί όπως τεθεί αμέσως τέλος σε τέτοιες πρακτικές[semigr ]

30. ζητεί με έμφαση από τα κράτη μέλη να εγκρίνουν τα απαιτούμενα μέτρα ώστε να μην μένουν ατιμώρητοι οι υπεύθυνοι παρόμοιων ενεργειών[semigr ]

31. καλεί τα κράτη μέλη, να περιορίσουν την δυνατότητα άσκησης εγκλήσεως για «αντίσταση κατά της αρχής», η οποία επιδιώκεται από τις αστυνομικές αρχές ως αντίμετρο κατά της προσφυγής ενός θύματος κατά των κρατικών προσβολών[semigr ]

32. πιστεύει, ότι τα συμπεράσματα της Ευρωπαϊκής Επιτροπής κατά των βασανιστηρίων θα πρέπει να μεταφερθούν αποτελεσματικά στην πράξη και απαιτεί από τα κράτη μέλη, να εγκρίνουν την δημοσίευση όλων των εκθέσεων αυτής της επιτροπής και να άρουν κάθε παρεμπόδιση της αποστολής της[semigr ]

33. χαιρετίζει το γεγονός ότι η Δανία εξέδωσε νομικές διατάξεις, οι οποίες εισάγουν ένα νέο σύστημα αντιμετώπισης προσφυγών κατά της αστυνομίας[semigr ] επισημαίνει ότι οι σχετικές διατάξεις της δανικής εθνικής νομοθεσίας είναι ακριβέστερες από εκείνες της Σύμβασης για την πρόληψη των βασανιστηρίων και κάθε άλλης απάνθρωπης ή εξευτελιστικής μεταχείρισης ή τιμωρίας[semigr ]

34. καλεί όλα τα κράτη μέλη να καθιερώσουν και να διασφαλίσουν αμέσως αποτελεσματικές διαδικασίες προσφυγής για κρατούμενους[semigr ]

35. απαιτεί όπως, οι φυλακισμένοι ενημερώνονται σε μια κατανοητή γι' αυτούς γλώσσα όσον αφορά τα δικαιώματά τους -συμπεριλαμβανομένου του δικαιώματος προσφυγής λόγω κακομεταχείρισης-, ότι έχουν το δικαίωμα, να ενημερώνουν αμέσως κάποιον τρίτο σχετικά με τη φυλάκισή τους, ότι έχουν πρόσβαση σε έναν γιατρό της επιλογής τους και ότι είναι παρών κατά την ανάκριση ένας δικηγόρος[semigr ]

Οι θεμελιώδεις ελευθερίες

36. επιβεβαιώνει ότι η ελευθερία σκέψης, συνείδησης και θρησκεύματος καθώς και η ελευθερία του συνεταιρίζεσθαι συνιστούν θεμελιώδη δικαιώματα των πολιτών της Ένωσης[semigr ]

37. επιβεβαιώνει ότι η άρνηση για λόγους συνείδησης κατά τη στρατιωτική υπηρεσία, της παραγωγής και της διανομής ορισμένων υλικών, ορισμένων ειδικών ιατρικών πρακτικών και ορισμένων μορφών επιστημονικής και στρατιωτικής έρευνας είναι συναφής με την έννοια της ελευθερίας σκέψης, συνείδησης και θρησκείας, καλεί τα κράτη μέλη τα οποία δεν προστατεύουν το δικαίωμα να το εγγυηθούν, και επιθυμεί εξάλλου την εξάλειψη όλων των διακρίσεων μεταξύ ευρωπαίων πολιτών που απορρέουν από τη στρατιωτική υπηρεσία[semigr ]

38. επιβεβαιώνει με έμφαση το ψήφισμά του της 19ης Ιανουαρίου 1994 σχετικά με την άρνηση εκπληρώσεως στρατιωτικής υπηρεσίας για λόγους συνειδήσεως στα κράτη μέλη και υπενθυμίζει, ότι τα κράτη μέλη καλούνται σ' αυτό το ψήφισμα να εισαγάγουν αμέσως πολιτική υπηρεσία η οποία έχει την ίδια διάρκεια με την στρατιωτική υπηρεσία[semigr ]

39. χαιρετίζει τη νομοθετική πρωτοβουλία του ελληνικού Υπουργείου Εθνικής Αμύνης, η οποία συνάντησε ευρεία επιδοκιμασία, σύμφωνα με την οποία θεσπίζεται κοινωνική θητεία αντί της στρατιωτικής για όσους δεν επιθυμούν να υπηρετήσουν στρατιωτική θητεία για λόγους συνείδησης[semigr ]

40. καλεί τα κράτη μέλη να καταργήσουν κάθε είδους διάκριση με βάση το θρήσκευμα, τα δόγματα, τη λατρεία, ιδίως σε ό,τι αφορά τη σχέση μεταξύ κράτους και πολίτη[semigr ] δηλώνει με σθένος ότι το δικαίωμα στη θρησκευτική ελευθερία συνεπάγεται το δικαίωμα ελεύθερης άσκησης και έκφρασης αυτών των θρησκευτικών πεποιθήσεων[semigr ]

41. ζητεί από τα κράτη μέλη να μην υποχρεώνουν τους πολίτες τους να αναφέρουν το θρήσκευμά τους στο δελτίο ταυτότητάς τους[semigr ]

42. καταδικάζει αποφασιστικά τις στάσεις περιορισμού της ελευθερίας του τύπου και την πίεση, ή τους εκφοβισμούς στους οποίους ενίοτε είναι εκτεθειμένοι δημοσιογράφοι[semigr ]

43. καταδικάζει τον περιορισμό της ελεύθερης έκφρασης γνώμης στην Ιρλανδία, όπου νόμος απαγορεύει οιαδήποτε δημοσίευση υπέρ της εκτρώσεως[semigr ]

44. επιβεβαιώνει με έμφαση, ότι το δικαίωμα των δημοσιογράφων να μην αποκαλύπτουν τις πηγές τους πληροφόρησης αποτελεί συστατικό της ελευθερίας πληροφόρησης και τύπου και απαιτεί, όπως το δικαίωμα αυτό αναγνωρισθεί στις νομικές διατάξεις όλων των κρατών μελών, παραδείγματος χάριν ως δικαίωμα άρνησης μαρτυρίας[semigr ]

45. επιβεβαιώνει με έμφαση, ότι η ελευθερία του τύπου είναι θεμελιώδες δικαίωμα που υπόκειται στους περιορισμούς της μη παραβίασης άλλων θεμελιωδών δικαιωμάτων, και ότι η άσκηση αυτού του δικαιώματος δεν μπορεί να εξαρτηθεί από διοικητική άδεια ή την άδεια μιας επαγγελματικής ένωσης δημοσιογράφων[semigr ]

46. επιβεβαιώνει με έμφαση, ότι το δικαίωμα στην ελεύθερη διατύπωση γνώμης συνεπάγεται το δικαίωμα της δημόσιας και ειρηνικής διατύπωσης των πεποιθήσεων, εφόσον βεβαίως γίνεται σεβαστός ο σεβασμός των αρχών του κράτους δικαίου και οι εκδηλώσεις αυτές δεν έχουν ρατσιστικό χαρακτήρα ή δεν αποτελούν δικαιολόγηση της τρομοκρατίας [semigr ] απορρίπτει περιορισμούς της άσκησης αυτού του δικαιώματος[semigr ]

47. ζητεί από την Ελλάδα να εγγυηθεί το δικαίωμα του συνεταιρίζεσθαι και του συνέρχεσθαι επιτρέποντας στις εθνικές, θρησκευτικές ή άλλες μειονότητες να συνέρχονται[semigr ] επισημαίνει ότι η ΕΣΔΑ αναγνωρίζει περιορισμούς στην ελευθερία του συνεταιρίζεσθαι και συνέρχεσθαι μόνον σε περιπτώσεις που επαπειλείται ή παραβιάζεται η εδαφική ακεραιότητα και η εθνική ασφάλεια, καθώς και σε περιπτώσεις διατάραξης της κοινωνικής ειρήνης[semigr ] κατά συνέπεια, οποιοσδήποτε άλλος περιορισμός είναι απαράδεκτος[semigr ]

48. δηλώνει ότι το δικαίωμα ίδρυσης και/ή προσχώρησης σε συνδικαλιστικό σωματείο αφορά επίσης, γενικά, και τα άτομα που εργάζονται σε κυβερνητικούς οργανισμούς[semigr ]

49. ζητεί να αναγνωρισθεί το δικαίωμα του να αποφασίζει το άτομο κατά πόσον θα προσχωρήσει σε συνδικαλιστικό σωματείο ή όχι χωρίς αυτή η απόφαση να συνεπάγεται οποιοδήποτε μειονέκτημα για τα άτομα που το ασκούν[semigr ] δηλώνει ότι τα μέλη συνδικαλιστικών σωματείων πρέπει να μπορούν να ενεργούν ως εκπρόσωποι αυτού του σωματείου ανεξαρτήτως της ιθαγένειάς τους[semigr ]

50. προειδοποιεί εντόνως για μία ακόμη φορά ((βλ. έγγραφα, τα οποία ασχολούνται εν μέρει - ήδη από καιρό - με το δικαίωμα του συνεταιρίζεσθαι των στρατιωτών: η πρωτοβουλία του ΕΚ το 1984, η πρωτοβουλία του Συμβουλίου της Ευρώπης το 1988, η πρωτοβουλία Bertens το 1995, η συνοπτική παρουσίαση της ακρόασης του ΕΚ (ζήτημα Hundt), και γραπτή ερώτησηΕ-0282/96 προς το Συμβούλιο του κ. Konrad της 27ης Φεβρουαρίου 1996 (ΕΕ C 305 της 15.10.1996, σελ. 6)[semigr ])) τα κράτη μέλη και τα ενδιαφερόμενα για προσχώρηση στην ΕΕ κράτη να καταβάλουν προσπάθειες για ρυθμίσεις προκειμένου να αναγνωρισθεί η ελευθερία του συνεταιρίζεσθαι στο πλαίσιο των ενόπλων δυνάμεων - για αυτούς που υπηρετούν τη στρατιωτική τους θητεία όπως και για επαγγελματίες στρατιωτικούς και στρατιώτες ορισμένου χρόνου[semigr ]

51. συνηγορεί υπέρ της πρακτικής ορισμένων κρατών μελών να διορίσουν ειδικούς εντεταλμένους οι οποίοι θα ασχολούνται με την προάσπιση των ανθρωπίνων δικαιωμάτων στις ένοπλες δυνάμεις και προτείνει να στελεχωθεί αναλόγως η υπηρεσία του Ευρωπαίου Διαμεσολαβητή[semigr ]

52. επιβεβαιώνει με έμφαση, ότι η Ευρωπαϊκή Ένωση και τα κράτη μέλη της θα πρέπει να επικυρώσουν και να εφαρμόσουν ανεπιφύλακτα τον Κοινωνικό Χάρτη του Συμβουλίου της Ευρώπης, ότι θα πρέπει να τηρούν τις διεθνείς συμφωνίες και συστάσεις του Διεθνούς Γραφείου Εργασίας και ότι θα πρέπει η κυβέρνηση του Ηνωμένου Βασιλείου να προσυπογράψει αμέσως την προσαρτημένη στην Συνθήκη για την Ένωση συμφωνία για την κοινωνική πολιτική[semigr ]

Το δικαίωμα στην ελεύθερη διακίνηση

53. εκφράζει τη λύπη του, ότι το άρθρο 7Α της Συνθήκης, το οποίο όριζε την θέση σε ισχύ της ελευθερίας εγκατάστασης στην Ένωση την 1η Ιανουαρίου 1993, δεν έχει τύχει ακόμη εφαρμογής μέχρι σήμερα[semigr ]

54. χαιρετίζει το γεγονός, ότι η Επιτροπή υπέβαλε τον Ιούλιο του 1995 τρεις προτάσεις οδηγίας, προκειμένου να βελτιώσει την ελεύθερη διακίνηση στην Ένωση[semigr ] εκφράζει ωστόσο τη λύπη του για το γεγονός της καθυστέρησης στην υποβολή αυτών των προτάσεων καθώς και για το γεγονός, ότι οι οδηγίες αυτές εξαρτήθηκαν από τη θέση σε ισχύ της σχετικής συμφωνίας βάσει του τρίτου πυλώνα[semigr ]

55. λαμβάνει υπόψη του την θέση σε ισχύ της Συμφωνίας του Schengen στις 26 Μαρτίου 1995 και την εφαρμογή του από το χρονικό αυτό σημείο από επτά κράτη μέλη της Ευρωπαϊκής Ένωσης[semigr ]

56. επαναλαμβάνει την ευχή του, όπως η εκτελεστική συμφωνία του Schengen υπαχθεί στην αρμοδιότητα του Δικαστηρίου των Ευρωπαϊκών Κοινοτήτων[semigr ]

57. επιβεβαιώνει εκ νέου με έμφαση, ότι η ελεύθερη διακίνηση πρέπει να εφαρμόζεται σε όλα τα άτομα, τα οποία παραμένουν νομίμως στην επικράτεια της Ένωσης, και μάλιστα ανεξαρτήτως της ιθαγενείας τους[semigr ]

Τα δικαιώματα ενώπιον του Δικαστηρίου

58. υπενθυμίζει ότι η ανεξαρτησία της δικαιοσύνης αποτελεί ένα εκ των πυλώνων του κράτους δικαίου και το ίδιο το θεμέλιο μιας αποτελεσματικής προστασίας των θεμελιωδών δικαιωμάτων και ελευθεριών όλων και ειδικότερα των ατόμων τα οποία πρέπει να εμφανισθούν ενώπιον της δικαιοσύνης[semigr ] εκτιμά ότι πρέπει να διασφαλισθεί επίσης η αμεροληψία του δικαστή της έδρας με τον διαχωρισμό της σταδιοδρομίας του δικαστή ανακριτικών πράξεων από αυτήν του δικαστή της έδρας, και αυτό προκειμένου να προφυλαχθεί η ευθυδικία[semigr ]

59. επιβεβαιώνει με έμφαση την προσήλωσή του στις γενικές αρχές του δικαίου, όπως την αρχή της ανεξαρτησίας της δικαιοσύνης, την αρχή «non bis in idem», την αρχή του τεκμηρίου της αθωότητας, το σεβασμό των δικαιωμάτων της άμυνας και την αρχή, ότι δεν πρέπει ο κατηγορούμενος να αποδείξει την αθωότητά του αλλά το κράτος την ενοχή του[semigr ] απορρίπτει κάθε περιορισμό του δικαιώματος στην υπεράσπιση και υπογραμμίζει ότι προκειμένου να υπάρχει πραγματική ισότητα μεταξύ κατηγορίας και υπεράσπισης είναι αναγκαίο οι αποδείξεις να παρουσιάζονται κατά τις ακροαματικές διαδικασίες και να μην χρησιμοποιείται η προφυλάκιση ως μέσον για την απόσπαση ομολογιών ή ακόμη χειρότερο για κατάδοση[semigr ]

60. προτρέπει τα κράτη μέλη να προβλέψουν τη δυνατότητα για κάθε άτομο να ασκήσει ανά πάσα στιγμή τα δικαιώματά του προκειμένου να επικαλεσθεί την αστική ευθύνη των δικαστών σε περίπτωση σοβαρού σφάλματος ή δόλου εκ μέρους τους[semigr ]

61. ζητεί από τα κράτη μέλη να προβούν στις αναγκαίες μεταρρυθμίσεις της ποινικής τους δικονομίας με σκοπό την ενίσχυση των δικαιωμάτων και των δυνατοτήτων δικαστικής προσφυγής των θυμάτων, με γνώμονα όχι μόνο την τιμωρία του ενόχου, αλλά και την αποκατάσταση της προκληθείσας υλικής ζημίας και ηθικής βλάβης εις βάρος του θύματος από αυτήν[semigr ]

62. ζητεί να προστατεύονται επίσης τα δικαιώματα των θυμάτων εγκληματικών και τρομοκρατικών πράξεων και να εξασφαλισθεί ένα κατάλληλο σύστημα αποζημίωσης γι' αυτά τα θύματα[semigr ] σ' αυτή την περίπτωση ζητεί την έγκριση από όλα τα κράτη μέλη της Κοινότητας της Ευρωπαϊκής Σύμβασης της 24ης Νοεμβρίου 1983 σχετικά με την αποζημίωση των θυμάτων βίαιων παραβάσεων[semigr ]

63. ζητεί από τα κράτη μέλη να εγγυηθούν το ταχύτερο δυνατόν την κατάλληλη προστασία των μαρτύρων λαμβάνοντας υπόψη το ψήφισμα του Συμβουλίου της 23ης Νοεμβρίου 1995 ((ΕΕ C 327 της 7.12.1995, σελ. 5)) σχετικά με την προστασία των μαρτύρων στο πλαίσιο της καταπολέμησης της διεθνούς οργανωμένης εγκληματικότητας[semigr ]

64. ζητεί από τα κράτη μέλη να προβλέψουν κατάλληλα διαδικαστικά μέσα για την επανόρθωση των καθυστερήσεων της δικαιοσύνης εφαρμόζοντας κατ' αυτόν τον τρόπο το άρθρο 6 της Ευρωπαϊκής Σύμβασης για τη Προστασία των Ανθρωπίνων Δικαιωμάτων[semigr ]

65. καλεί τα κράτη μέλη να συνεργάζονται στενά στην καταπολέμηση της τρομοκρατίας και να παραμένουν εν προκειμένω αυστηρά προσηλωμένα στους κανόνες του κράτους δικαίου[semigr ]

Τα δικαιώματα των ατόμων σε κράτηση

66. υιοθετεί την θέση της Ευρωπαϊκής Επιτροπής κατά των βασανιστηρίων, σύμφωνα με την οποία ένα κράτος το οποίο θέτει σε κράτηση ένα άτομο, είναι υπεύθυνο για ανθρώπινες συνθήκες κράτησης[semigr ]

67. απαιτεί, όπως τύχουν τελικώς απεριόριστα εφαρμογής σε όλα τα σωφρονιστικά καταστήματα οι από το Συμβούλιο της Ευρώπης θεσπισθέντες «κανόνες για την έκτιση ποινών» (R(87)3)[semigr ]

68. επισημαίνει την κακή κατάσταση ορισμένων ευρωπαϊκών σωφρονιστικών καταστημάτων, το σοβαρό πρόβλημα των υπεράριθμων κρατουμένων καθώς και τις αξιοκατάκριτες υλικές προϋποθέσεις και τις ανάρμοστες για την υγεία συνθήκες στις ευρωπαϊκές φυλακές[semigr ] καλεί τα κράτη μέλη να βελτιώσουν τις συνθήκες διαβίωσης και τις συνθήκες υγιεινής στα σωφρονιστικά καταστήματα, μεριμνήσουν για επαρκές ιατρικό προσωπικό, προσφέρουν στους κρατουμένους λογικές δυνατότητες απασχόλησης και ρυθμίσουν τις συνθήκες εργασίας στις φυλακές[semigr ]

69. ζητεί από τα κράτη μέλη:

- να μην φυλακίζουν ανηλίκους, εκτός όλως εξαιρετικών περιπτώσεων,

- να αναγνωρίσουν ότι η τοξικομανία δεν είναι ποινικό αδίκημα αφ' εαυτής αλλά ένα ζήτημα που αντιμετωπίζεται καλύτερα με θεραπεία και κοινωνική αποκατάσταση[semigr ]

- να παρέχουν τη δυνατότητα στα φυλακισμένα άτομα που είναι φορείς του AIDS ή πάσχουν από AIDS να επωφελούνται συνθηκών οι οποίες είναι προσαρμοσμένες στις ιατρικές και ψυχολογικές ανάγκες που οφείλονται στις συνέπειες της κατάστασής τους[semigr ]

70. απαιτεί για λιγότερο βαρέα εγκλήματα, τα οποία δεν συνιστούν κίνδυνο για τρίτους, στο μέτρο του δυνατού ανοικτές ή ημιανοικτές φυλακές, «υπό όρους άδεια» και όλα τα λοιπά μέτρα, τα οποία ευνοούν την «επανακοινωνικοποίηση»[semigr ] επιθυμεί επίσης την επιβολή εναλλακτικών ποινών εκτός των σωφρονιστικών καταστημάτων, όπως εργασία προς το δημόσιο συμφέρον[semigr ]

71. απαιτεί, όπως σε σωφρονιστικά καταστήματα διασφαλίζεται αποτελεσματική προστασία από προσβολές και ότι σωματικές έρευνες γυναικών κρατουμένων να διενεργούνται από γυναίκες υπαλλήλους[semigr ] για κρατούμενες εγκύους και μητέρες με βρέφη και νήπια θα πρέπει να διατεθούν κατάλληλες εγκαταστάσεις[semigr ]

72. απαιτεί, όπως τα κράτη μέλη εισαγάγουν αμέσως μια βαθειά μεταρρύθμιση της προφυλάκισης[semigr ]

73. επιβεβαιώνει εκ νέου με έμφαση ότι η φυλάκιση πρέπει να πραγματοποιείται στις περισσότερες περιπτώσεις σε έναν τόπο, ο οποίος βρίσκεται όσο το δυνατόν εγγύτερα στο οικογενειακό και/ή κοινωνικό περιβάλλον[semigr ]

74. καταδικάζει με έμφαση, ότι αιτούντες άσυλο κρατούνται πριν την επαναπροώθηση[semigr ]

75. απαιτεί για ψυχικά ασθενείς, που τέλεσαν αξιόποινες πράξεις πρόσφορες δυνατότητες διαμονής[semigr ]

Το δικαίωμα των μεταναστών και το δικαίωμα ασύλου

76. επιβεβαιώνει με έμφαση, ότι η πολιτική της «μηδενικής μετανάστευσης» δεν εμποδίζει καθόλου τα μεταναστευτικά ρεύματα, αλλά ότι μόνο οδηγεί στην παράνομη διαμονή[semigr ] καλεί γι' αυτό το λόγο τα κράτη μέλη να σταματήσουν να θεωρούν την μετανάστευση μόνο από την περιοριστική, κατασταλτική και αστυνομική οπτική γωνία, να αναγνωρίσουν την ανθρώπινη διάσταση του ζητήματος και τον θετικό χαρακτήρα, που μπορεί να έχει η μετανάστευση για το σύνολο της κοινωνίας, και να προβλέψουν στις νομικές τους διατάξεις κριτήρια για μια νόμιμη μετανάστευση[semigr ]

77. επισημαίνει ότι η ανθρώπινη αξιοπρέπεια είναι ιερή και, συνεπώς, είναι απαραβίαστα και αναπαλλοτρίωτα τα ανθρώπινα δικαιώματα και συνιστούν τη βάση κάθε ανθρώπινης κοινωνίας, της ειρήνης και της δικαιοσύνης στον κόσμο και ότι πρέπει, ως εκ τούτου, να ισχύουν χωρίς περιορισμούς για όλα τα άτομα στην επικράτεια της Ευρωπαϊκής Ένωσης[semigr ]

78. καλεί τα κράτη μέλη να εξετάσουν, ότι σημαντικό τμήμα των αλλοδαπών είναι άτομα «χωρίς χαρτιά», τα οποία λόγω περιοριστικών νόμων περί αλλοδαπών έχουν απωλέσει το νόμιμο καθεστώς τους[semigr ] απαιτεί, όπως τροποποιηθούν αυτοί οι νόμοι και όπως τα άτομα αυτά αποκτήσουν ένα ασφαλές νομικό καθεστώς[semigr ]

79. επιβεβαιώνει με έμφαση, ότι λόγω του δικαιώματος στην οικογένεια, το δικαίωμα επανένωσης της οικογένειας δεν μπορεί να αμφισβητηθεί σε καμιά περίπτωση, καθώς και ότι καμία οικογένεια δεν μπορεί λόγω του καθεστώτος ενός μέλους της να διαχωρισθεί[semigr ]

80. επιβεβαιώνει με έμφαση, ότι η πρόσβαση στην κοινωνική ασφάλιση και στην ανατροφή των τέκνων πρέπει να διασφαλίζεται ανεξαρτήτως του κοινωνικού και διοικητικού καθεστώτος[semigr ]

81. ζητεί από τα κράτη μέλη να μην απελαύνουν από το έδαφός τους κάθε άτομο που έχει ανάγκη ιατρικής περίθαλψης και που η μη δυνατότητα δίωξής του υπό τους ίδιους όρους θα έθετε σε κίνδυνο τις πιθανότητες θεραπείας ή επιβίωσης[semigr ]

82. επισημαίνει, ότι συλλογικές απελάσεις είναι απαράδεκτες σύμφωνα με την Ευρωπαϊκή Σύμβαση των Δικαιωμάτων του Ανθρώπου[semigr ]

83. επισημαίνει, ότι το δικαίωμα αίτησης ασύλου αποτελεί ένα οικουμενικό δικαίωμα, το οποίο θεμελιούται στο άρθρο 14 της Οικουμενικής Διακήρυξης των Δικαιωμάτων του Ανθρώπου[semigr ]

84. απαιτεί, όπως όλα τα κράτη μέλη της Ευρωπαϊκής Ένωσης εφαρμόζουν απεριόριστα σε θέματα του δικαίου του ασύλου τη Σύμβαση της Γενεύης του 1951 όσον αφορά τη νομική κατάσταση των προσφύγων και το πρωτόκολλό της του 1967, τις από την εκτελεστική επιτροπή της Ύπατης Αρμοστείας για τους Πρόσφυγες εκπονηθείσες θεμελιώδεις αρχές καθώς και την ΕΣΔΑ[semigr ]

85. επισημαίνει, ότι η Σύμβαση της Γενεύης δεν προβαίνει σε καμία διάκριση μεταξύ των θυμάτων διώξεων, εάν αυτή πηγάζει από κρατικά όργανα ή άλλους φορείς, στο μέτρο που το κράτος δεν μπορεί ή δεν θέλει να εγγυηθεί στο ενεχόμενο άτομο την προστασία, την οποία μπορεί αυτό να αναμένει[semigr ] επαναλαμβάνει την απαίτησή του προς το Συμβούλιο και τα κράτη μέλη να αναγνωρίσουν, ότι τα θύματα διώξεων από τρίτους ή σε συνθήκες γενικής εσωτερικής βίας χρειάζονται την ίδια διεθνή προστασία[semigr ]

86. απαιτεί, όπως τα κράτη μέλη αναγνωρίσουν το πραγματικό περιστατικό της δίωξης λόγω του φύλου[semigr ]

87. πιστεύει, ότι οι επιβαλλόμενες στις επιχειρήσεις μεταφορών κυρώσεις συνιστούν ένα σημαντικό εμπόδιο του δικαιώματος πρόσβασης και της διαδικασίας παροχής ασύλου[semigr ]

88. πιστεύει, ότι ο αιτών άσυλο μπορεί να επαναπροωθηθεί μόνο σε μια «ασφαλή τρίτη χώρα», εάν η ενεχόμενη χώρα δώσει στην χώρα που προβαίνει στην επαναπροώθηση την απόλυτη εγγύηση, ότι η αίτηση του αιτούντος άσυλο θα εξετασθεί με μια προσήκουσα και δίκαια διαδικασία[semigr ]

89. ανησυχεί για το γεγονός, ότι η σύσταση του Συμβουλίου όσον αφορά τις διμερείς συμφωνίες του σχεδίου επανυποδοχής για την εκ νέου είσοδο μεταξύ ενός κράτους μέλους της Ένωσης και μιας τρίτης χώρας δεν περιέχουν επαρκείς εγγυήσεις για την προστασία των αιτούντων άσυλο και των προσφύγων[semigr ]

90. καλεί την Επιτροπή, το Συμβούλιο και τα κράτη μέλη, να εφαρμόσουν τις εις το άρθρο 11 του σχεδίου συμφωνίας προβλεπόμενες ρήτρες μη εφαρμογής της ΕΣΔΑ και της Σύμβασης της Γενεύης, και να αναλάβουν πρόσθετες εγγυήσεις προκειμένου να διασφαλίσουν ότι:

- θα εξετασθεί η κατάσταση σε σχέση με τα ανθρώπινα δικαιώματα σε τρίτες χώρες κατά τρόπο αντικειμενικό και σφαιρικό,

- οι αιτούντες άσυλο, των οποίων δεν εξετάσθηκε το περιεχόμενο της αίτησης σύμφωνα με την έννοια της ασφαλούς τρίτης χώρας, αναγνωρίζονται στην τρίτη χώρα ως πρόσωπα, τα οποία χρειάζονται προστασία καθώς και πρόσβαση σε μια δίκαιη και πλήρη διαδικασία χορήγησης ασύλου[semigr ]

91. εκφράζει τη λύπη του για το γεγονός, ότι το Συμβούλιο κατά το 1995 εξέτασε επανειλημμένα το δικαίωμα ασύλου σε ψηφίσματα και άλλες πράξεις, οι οποίες εκφεύγουν τόσο του κοινοβουλευτικού όσο και του δικαστικού ελέγχου[semigr ]

όσον αφορά το ψήφισμα του Συμβουλίου της 20ης Ιουνίου 1995 σχετικά με τις ελάχιστες εγγυήσεις για διαδικασίες ασύλου:

92. θεωρεί ότι το ψήφισμα σχετικά με τις ελάχιστες εγγυήσεις για τις ισότιμες διαδικασίες χορήγησης ασύλου όπου διατυπώνεται ένας αριθμός βασικών αρχών προσήλωσης στις αξίες της ελευθερίας, της δημοκρατίας και του σεβασμού των ανθρωπίνων δικαιωμάτων, των θεμελιωδών ελευθεριών και του κράτους δικαίου, αποτελεί σημαντικό σημείο εκκίνησης για την Κοινότητα[semigr ] υπενθυμίζει ότι τα κράτη μέλη έχουν το σημαντικό δικαίωμα να προβλέπουν, στην εθνική νομοθεσία τους που αφορά τις εγγυήσεις των διαδικασιών για τους αιτούντες άσυλο, ευνοϊκότερους κανόνες από εκείνους που περιέχονται στις κοινές ελάχιστες εγγυήσεις[semigr ]

93. ανησυχεί για το γεγονός, ότι το ψήφισμα εισάγει εξαιρέσεις στις γενικές αρχές, όπως το ανασταλτικό αποτέλεσμα του ενδίκου μέσου καθώς και την αρχή, ότι κάθε απόφαση σχετικά με αίτηση χορήγησης ασύλου πρέπει να ληφθεί από την αρμόδια αρχή[semigr ]

94. ανησυχεί για το γεγονός, ότι το ψήφισμα εισάγει την εφαρμογή της έννοιας «ασφαλέστερη τρίτη χώρα», χωρίς ωστόσο να προβλέπει επαρκείς νομικές εγγυήσεις κατά της επαναφοράς ατόμων σε χώρες, στις οποίες απειλούνται με δίωξη[semigr ]

όσον αφορά το ψήφισμα του Συμβουλίου της 25ης Σεπτεμβρίου 1995 και το ψήφισμα του Νοεμβρίου 1995 σχετικά με την κατανομή του βάρους όσον αφορά την υποδοχή και την προσωρινή παραμονή εκδιωχθέντων:

95. καλεί το Συμβούλιο να συνάψει αμέσως συμφωνία σχετικά με την προσωρινή υποδοχή προσφύγων εμφυλίων πολέμων[semigr ]

96. δεν θεωρεί ως ενδεδειγμένο, να λαμβάνεται υπόψη η ανθρωπιστική και η στρατιωτική βοήθεια ενός κράτους μέλους, προκειμένου να μειώνεται η συμμετοχή του κατά την υποδοχή προσφύγων ή εκδιωχθέντων ατόμων[semigr ]

όσον αφορά την κοινή θέση του Συμβουλίου σχετικά με την εναρμόνιση της ερμηνείας της εννοίας πρόσφυγες της 23ης Νοεμβρίου 1995:

97. εκφράζει τη λύπη του, για το γεγονός ότι η κοινή θέση προϋποθέτει τον ατομικό χαρακτήρα της δίωξης και αποκλείει ομάδες, οι οποίες δραπετεύουν λόγω εμφυλίων πολέμων και γενικών ενόπλων συγκρούσεων[semigr ]

98. πιστεύει, ότι η εισαγωγή της εννοίας «επανεγκατάσταση» εντός της χώρας προέλευσης δυσχεραίνει περαιτέρω την κτήση του καθεστώτος του πρόσφυγα στην Ένωση[semigr ]

99. πιστεύει, ότι το Συμβούλιο βάσει της αρχής της επικουρικότητας δεν δικαιούται, να εισαγάγει εναρμόνιση της εννοίας του πρόσφυγα, η οποία περιορίζει το πεδίο εφαρμογής της Συμφωνίας της Γενεύης[semigr ]

100. διαπιστώνει με μέγιστη ανησυχία, ότι κατά το 1995 καταγράφησαν 133 πρόσφυγες οι οποίοι απεβίωσαν κατά την απόπειρα να εισέλθουν στην επικράτεια της Ένωσης[semigr ]

101. εκφράζει έντονη ανησυχία για το ρόλο που διαδραματίζει η οργανωμένη εγκληματικότητα στην παράνομη μετανάστευση[semigr ]

Η καταπολέμηση του ρατσισμού και της ξενοφοβίας

102. καταδικάζει απερίφραστα κάθε μορφή ρατσισμού, ξενοφοβίας και αντισημιτισμού, καθώς και οποιαδήποτε άλλη διάκριση με βάση το θρήσκευμα ή την εθνο-πολιτισμική προέλευση[semigr ] ζητεί, αυτή η καταδίκη να γραφεί επισήμως στη Συνθήκη για την Ευρωπαϊκή Ένωση[semigr ]

103. χαιρετίζει, ότι το Συμβούλιο Υπουργών Δικαιοσύνης και Εσωτερικών ανέλαβε και αποφάσισε μια κοινή δράση κατά του ρατσισμού, κηρύσσοντας το 1997 ως ευρωπαϊκό έτος κατά του ρατσισμού[semigr ] καλεί την Επιτροπή, να αναλάβει και να υποστηρίξει περαιτέρω πρωτοβουλίες κατά του ρατσισμού, του αντισημιτισμού και της ξενοφοβίας στην Ένωση, επιδιώκοντας παράλληλα τη συμπληρωματικότητα με τις δράσεις που πραγματοποιεί το Συμβούλιο της Ευρώπης[semigr ]

104. απαιτεί από τα κράτη μέλη να μην θεωρήσουν τη διάδοση ρατσιστικών, ξενόφοβων ή αντισημιτικών μηνυμάτων ως εμπίπτουσα νομίμως στην ελευθερία της έκφρασης απόψεων αλλά να την θεωρήσουν ως αδίκημα και να λάβουν τα επιβαλλόμενα προληπτικά μέτρα[semigr ]

105. καλεί τα κράτη μέλη να λάβουν όλα τα απαραίτητα μέτρα, προκειμένου να αποφεύγεται, ώστε δημόσιοι υπάλληλοι και ιδιαίτερα δυνάμεις της τάξεως να επιδεικνύουν ρατσιστική συμπεριφορά και να τους αποδίδονται ευθύνες για μια τέτοια συμπεριφορά[semigr ]

106. τονίζει εκ νέου την απαραίτητη προώθηση μέτρων στους τομείς της εκπαίδευσης και επιμόρφωσης προκειμένου να καταπολεμάται αποτελεσματικά ο ρατσισμός, η ξενοφοβία και ο αντισημιτισμός και πιστεύει, ότι τέτοια μέτρα θα πρέπει να επικεντρώνονται σε κοινωνικούς λειτουργούς, αστυνομικούς υπαλλήλους, δικαστικούς λειτουργούς, μαθητές και φοιτητές[semigr ]

Οικονομικά και κοινωνικά δικαιώματα και το δικαίωμα σε κοινωνική ασφάλιση

107. πιστεύει, ότι η φτώχεια και ο αποκλεισμός δεν ταιριάζουν σε μια δημοκρατική και πλούσια κοινωνία[semigr ]

108. υιοθετεί την έκκληση του Πατρός J. Wresinki, ιδρυτού της ATD Τέταρτος Κόσμος, σύμφωνα με την οποία «η δουλεία καταργήθηκε[semigr ] μπορεί να καταργηθεί και η δυστυχία»[semigr ]

109. ασκεί κριτική για τον περιορισμό θεμελιωδών δικαιωμάτων λόγω της φτώχειας και της περιθωριοποίησης[semigr ] αυτό ισχύει ιδιαίτερα για άτομα χωρίς σταθερή κατοικία τα οποία εμποδίζονται de facto να ασκήσουν τα πολιτικά τους δικαιώματα όπως το εκλογικό δικαίωμα[semigr ]

110. υποστηρίζει την επεξεργασία ενός δεσμευτικού νομικού μέσου σε κοινοτικό επίπεδο, το οποίο καθορίζει ελάχιστες εγγυήσεις σε σχέση προς το εισόδημα, κοινωνική προστασία, δικαίωμα σε ιατρική περίθαλψη και κατοικία, οι οποίες αποτελούν απαραίτητες προϋποθέσεις, προκειμένου να υπάρχει διαβίωση που αντιστοιχεί στην ανθρώπινη αξιοπρέπεια[semigr ] απαιτεί, όπως στο πλαίσιο αυτής της πολιτικής αφιερωθεί ιδιαίτερη προσοχή στους ηλικιωμένους[semigr ]

111. εκφράζει τον αποτροπιασμό του για τις πολυάριθμες περιπτώσεις θανάτων αστέγων ατομων χωρίς μόνιμη κατοικία λόγω της καιρικών συνθηκών[semigr ] απαιτεί τη διάθεση κατάλληλων κτηρίων ως άκρως απαραίτητη[semigr ]

112. πιστεύει, ότι παράλληλα προς τα κοινωνικά και οικονομικά προστατευτικά μέτρα πρέπει να ασκηθούν βασικές πολιτικές, προκειμένου να σταματήσει η κοινωνική διαδικασία περιέλευσης σε φτώχεια[semigr ]

113. εκφράζει τη λύπη του, για το γεγονός ότι όλο και περισσότεροι δήμοι ιδιαίτερα στη Γαλλία και τη Γερμανία απαγορεύουν την επαιτεία στις περιοχές τους[semigr ]

114. καλεί τα κράτη μέλη να αναγνωρίσουν την ιδιάζουσα κατάσταση του νομαδικού πληθυσμού (Sinti, Roma, Travellers), να σεβασθούν τον παραδοσιακό τρόπο ζωής τους, να διασφαλίσουν τον πλήρη σεβασμό των θεμελιωδών τους δικαιωμάτων και των θεμελιωδών τους αναγκών και να απόσχουν από κάθε δυσμενή διάκριση και κάθε πίεση προκειμένου τα εν λόγω άτομα να αποκτήσουν μόνιμη κατοικία[semigr ]

115. ζητεί να γίνει σεβαστή η νόμιμη υποχρέωση την οποία έχει κάθε δήμος να προβλέπει χώρους υποδοχής προσαρμοσμένους και διαρρυθμισμένους για πληθυσμούς νομάδων και ζητεί από τα κράτη μέλη να τηρήσουν ή να προβλέψουν στη νομοθεσία τους τέτοιου είδους υποχρεώσεις[semigr ]

116. υποστηρίζει την άποψη, ότι το δικαίωμα στην εργασία αποτελεί ένα θεμελιώδες δικαίωμα, το οποίο επιβάλλει στα κράτη μέλη μια γενική υποχρέωση μέριμνας για την προστασία αυτού του δικαιώματος και απαιτεί εκ νέου, στο πλαίσιο όλων των κοινοτικών πολιτικών κατάλληλες διατάξεις για την καταπολέμηση της μαζικής ανεργίας[semigr ]

117. υποστηρίζει το δικαίωμα στην κοινωνική βασική ασφάλιση γήρατος[semigr ]

Το δικαίωμα στην ιδιωτική ζωή και στον αυτοπροσδιορισμό των πληροφοριών

118. επισημαίνει ότι το δικαίωμα του σεβασμού της ιδιωτικής σφαίρας, της κατοικίας και της προστασίας των ατομικών δεδομένων συνιστούν θεμελιώδη δικαιώματα στην προστασία των οποίων υποχρεούνται τα κράτη και κατά συνέπεια κάθε μέτρο οπτικής ή ακουστικής παρακολούθησης πρέπει να εγκρίνεται στο πλαίσιο της πλέον αυστηρής τήρησης αυτών των δικαιωμάτων και πάντοτε με δικαστικές εγγυήσεις[semigr ]

119. υπενθυμίζει ότι το Ευρωπαϊκό Δικαστήριο Ανθρωπίνων Δικαιωμάτων επέβαλε πρόσφατα εκ νέου ποινές για προφανείς προσβολές στην ιδιωτική σφαίρα και ετόνισε εν προκειμένω, ότι κάθε προσβολή της κατοικίας και της ιδιωτικής επικοινωνίας, εξαιρουμένων προβλεπόμενων από το νόμο περιπτώσεων ή ενεργειών υπό δικαστικό έλεγχο, αποτελεί βαρεία προσβολή των ανθρωπίνων δικαιωμάτων[semigr ]

120. καλεί τα κράτη μέλη να εκδώσουν κοινές νομικές διατάξεις για την προστασία αυτών των δικαιωμάτων, τα οποία θα λαμβάνουν υπόψη την ταχεία ανάπτυξη των νέων τεχνολογιών[semigr ]

121. απαιτεί, όπως σε συνδυασμό με τις τράπεζες δεδομένων όπως SIS, SIE, SID και την τράπεζα δεδομένων της Europol γίνεται σεβαστό το δικαίωμα προστασίας της ιδιωτικής σφαίρας και διασφαλίζεται η μη ύπαρξη μεροληπτικών κριτηρίων έναντι οιασδήποτε κοινωνικής ομάδας, και όπως μη γίνονται αναφορές στο θρήσκευμα, τις φιλοσοφικές ή θρησκευτικές πεποιθήσεις, τη φυλή, την κατάσταση υγείας ή τις σεξουαλικές προτιμήσεις των ατόμων[semigr ]

Το δικαίωμα στη μη διάκριση

122. επιβεβαιώνει με έμφαση, ότι το θεμελιώδες δικαίωμα των ατόμων με ειδικές ανάγκες σε ισότητα ευκαιριών και μη διάκριση πρέπει να βρει διέξοδο στις κοινοτικές πολιτικές[semigr ]

123. τονίζει εκ νέου το δικαίωμα των ηλικιωμένων ανθρώπων σε μια αξιοπρεπή παρουσία και επιβεβαιώνει με έμφαση το περιεχόμενο του ψηφίσματός του της 24ης Φεβρουαρίου 1994 για τα μέτρα υπέρ των ηλικιωμένων ατόμων ((ΕΕ C 77 της 14.3.1994, σελ. 24))[semigr ]

124. επιβεβαιώνει με έμφαση, ότι το δικαίωμα στην ισότητα και το δικαίωμα στη μη διάκριση απορρέουν από τα άρθρα 14 της ΕΣΔΑ και το άρθρο 119 της Συνθήκης και ότι κατ' αυτό τον τρόπο πρόκειται για προστατευόμενα δικαιώματα, στο σεβασμό των οποίων υποχρεούνται τα κράτη μέλη[semigr ]

125. απαιτεί από τα κράτη μέλη να διασφαλίσουν μια αποτελεσματική και ισομερή συμμετοχή των γυναικών στη δημόσια ζωή[semigr ]

126. καλεί τα κράτη μέλη να δώσουν το ταχύτερο δυνατόν συνέχεια στις συμφωνίες για τα ανθρώπινα δικαιώματα που έγιναν κατά την 4η Παγκόσμια Διάσκεψη των Γυναικών στο Πεκίνο[semigr ]

127. φρονεί ότι η «Σύμβαση για την Κατάργηση κάθε Μορφής Διακρίσεως εις βάρος των Γυναικών» πρέπει να συνοδευτεί από προαιρετικό πρωτόκολλο το οποίο θα δίνει το δικαίωμα σε ομάδες και άτομα να κινήσουν διαδικασία καταγγελίας και να εγκριθεί ένα πρόσθετο πρωτόκολλο στην Ευρωπαϊκή Σύμβαση για τα Ανθρώπινα Δικαιώματασχετικά με τα Δικαιώματα της Γυναίκας[semigr ]

128. κρίνει απαραίτητο να διεξαχθεί περαιτέρω έρευνα για την ειδική κατάσταση των ανθρωπίνων δικαιωμάτων όσον αφορά τις γυναίκες και απαιτεί από τα κράτη μέλη να λάβουν κατάλληλα μέτρα ούτως ώστε να καταπολεμηθεί η βία για σεξουαλικούς λόγους καθώς και οι άλλες παραβιάσεις των ανθρωπίνων δικαιωμάτων κυρίως όσον αφορά τις γυναίκες[semigr ]

129. εκφράζει την ανησυχία του για την αύξηση της σωματεμπορίας γυναικών στην Ευρωπαϊκή Ένωση και εμμένει όσον αφορά τη σύναψη το ταχύτερο δυνατόν συμφωνιών σε ευρωπαϊκό επίπεδο ούτως ώστε να αντιμετωπισθεί αυτή η απάνθρωπη πρακτική[semigr ]

130. τίθεται στο πλαίσιο αυτό υπέρ Ευρωπαϊκού Κώδικος Συμπεριφοράς κατά της σωματεμπορίας γυναικών που θα ξεκινά από τις ανάγκες των θυμάτων και στον οποίο θα προβλέπεται ορισμός εθνικών εισηγητών σχετικά με το θέμα της «βίας εις βάρος των γυναικών»[semigr ]

131. επισημαίνει τα συχνά πολυάριθμα εμπόδια που αντιμετωπίζουν οι γυναίκες που ζητούν άσυλο για να αποκτήσουν το καθεστώς πρόσφυγα και καλεί σχετικώς τα κράτη μέλη να θεωρήσουν την σεξουαλική βία ως μορφή βασανιστηρίων[semigr ]

132. εκτιμά ότι τα κράτη μέλη πρέπει να χορηγήσουν σε μετανάστριες ειδικά δικαιώματα[semigr ]

133. θεωρεί ότι τα κράτη μέλη πρέπει να μη συνάπτουν και εφαρμόζουν διμερείς συμφωνίες με χώρες οι οποίες επιτρέπουν απαράδεκτες παραβιάσεις των θεμελιωδών δικαιωμάτων των γυναικών[semigr ]

134. φρονεί ότι υπάρχει σαφής σχέση μεταξύ οικονομικής εξάρτησης και αδυναμίας αντιδράσεως στην σεξουαλική βία και απαιτεί ώστε όλοι οι εργαζόμενοι, συμπεριλαμβανομένων των μεταναστριών που εργάζονται σε νοικοκυριά να γνωρίζουν ότι προστατεύονται από τη νομοθεσία η οποία θα τους διασφαλίζει την διαμονή τους στην Ευρωπαϊκή Ένωση ανεξαρτήτως από την βούληση του εργοδότη[semigr ]

135. επιβεβαιώνει με έμφαση ότι κανείς δεν πρέπει να υφίσταται διακρίσεις λόγω θρησκεύματος, καταγωγής φύλου, σεξουαλικής προτίμησης ή έκφρασης της γνώμης του[semigr ]

136. απαιτεί εκ νέου επισημαίνοντας το ψήφίσμά του της 8ης Φεβρουαρίου 1994 για τα ίσα δικαιώματα των ομοφυλοφίλων και των λεσβιών στην Ευρωπαϊκή Κοινότητα ((ΕΕ C 61 της 28.2.1994, σελ. 40)), να απαγορευθεί οιαδήποτε διάκριση και οιαδήποτε άνιση μεταχείριση ομοφυλοφίλων και λεσβιών, ιδιαίτερα όσον αφορά την διαφοροποιούμενη ενηλικίωση για ομοφυλοφιλικές πράξεις καθώς και δυσμενείς μεταχειρίσεις στο εργατικό, αστικό, ενοχικό, κοινωνικό, οικονομικό, ποινικό και το δίκαιο της υιοθεσίας[semigr ]

137. πιστεύει, ότι η έλλειψη της νόμιμης αναγνώρισης των ζευγών του ιδίου φύλου σε ολόκληρη την Ένωση αποτελεί διάκριση, ιδιαίτερα όσον αφορά την ελεύθερη διακίνηση και το δικαίωμα ένωσης των οικογενειών[semigr ]

138. επικρίνει το γεγονός ότι οι διατάξεις του Συμβουλίου της Ευρώπης για τις εθνοτικές ομάδες και τις γλωσσικές μειονότητες δεν έχουν ακόμη εφαρμοσθεί από όλα τα κράτη μέλη και ότι η έκκληση για έναν Χάρτη των εθνοτικών ομάδων και γλωσσικών μειονοτήτων στην ΕΕ δεν έτυχε της προσοχής του Συμβουλίου, της ΔΔ ή των κρατών μελών, με αποτέλεσμα ότι τα δικαιώματα των εθνοτικών ομάδων και γλωσσικών μειονοτήτων που υπάρχουν σε πολλά κράτη μέλη είτε δεν προστατεύονται καθόλου είτε προστατεύονται σε περιφερειακή μόνον ή εθνική βάση[semigr ]

139. τονίζει ότι κανείς δεν πρέπει να υφίσταται διακρίσεις εξαιτίας του ότι ανήκει σε μια εθνοτική ή γλωσσική μειονότητα και ότι η βοήθεια που παρέχεται στις μειονότητες προκειμένου να τους επιτραπεί να αντισταθούν στις πιέσεις για αφομοίωση εκ μέρους του πλειοψηφικού πληθυσμού, δεν αντιβαίνει την αρχή της ισότητας αλλά, αντιθέτως, συμβάλλει στην έμπρακτη εφαρμογή αυτής της αρχής[semigr ]

140. καλεί την Αυστρία επειγόντως, να άρει τους νόμους της κατά των ομοφυλοφίλων και μάλιστα ειδικότερα τις διατάξεις, οι οποίες καθορίζουν την ελάχιστη νόμιμη ηλικία για ομοφυλοφιλικές σχέσεις στα 18 έτη, ενώ για ετεροφυλοφιλικές και λεσβιακές σχέσεις η ηλικία αυτή ανέρχεται στα 14 έτη,

141. επισημαίνει, ότι οι διατάξεις αυτές αντιβαίνουν στη σύσταση της Συνέλευσης του Συμβουλίου της Ευρώπης (924/81)[semigr ]

142. λαμβάνει υπόψη το γεγονός, ότι η Επιτροπή των Ευρωπαϊκών Κοινοτήτων καταδικάσθηκε από το Δικαστήριο για παραβίαση της Ευρωπαίκής Σύμβασης των Δικαιωμάτων του Ανθρώπου λόγω της καταχρηστικής πρακτικής των δοκιμασιών για το aids πριν την πρόσληψη προσωπικού (απόφαση της 5ης Οκτωβρίου 1994, υπόθεση C-404/92 Ρ, Χ κατά Επιτροπής)[semigr ]

143. ζητεί από τα κράτη μέλη την έγκριση ειδικής νομοθεσίας που θα θεσπίζει κριτήρια και δεσμεύσεις για την επιστημονική έρευνα κυρίως σε σχέση με τις γενετικές παρεμβάσεις και την προστασία των εμβρύων[semigr ]

Τα δικαιώματα του παιδιού

144. επιβεβαιώνει με έμφαση, ότι το δικαίωμα στην παιδεία με ελεύθερη επιλογή του εκπαιδευτικού συστήματος αποτελεί θεμελιώδες δικαίωμα και ότι τα κράτη πρέπει να διασφαλίζουν μια ελεύθερη, δωρεάν και ευρεία εκπαίδευση για όλους[semigr ]

145. καλεί την Ευρωπαϊκή Ένωση να καταστείλει την οικονομική εκμετάλλευση παιδιών υπό μορφήν εργασίας των παιδιών[semigr ]

146. απαιτεί, όπως εισαχθούν μηχανισμοί για την εποπτεία και την προστασία των στοιχειωδών δικαιωμάτων των παιδιών[semigr ]

147. καλεί τα κράτη μέλη, να εναρμονίσουν αμέσως την ελάχιστη ηλικία για την είσοδο στην εργασιακή ζωή, και να την ανεβάσουν στα 16 έτη και συγχρόνως να επιβάλουν την δωρεάν φοίτηση σε σχολείο έως αυτή την ηλικία[semigr ]

148. απαιτεί, όπως τα κράτη μέλη θεωρήσουν ως αδίκημα την σωματική βία κατά των παιδιών[semigr ]

149. καλεί τα κράτη μέλη να συμφωνήσουν για την ανάληψη κοινής δράσης που να αφορά ένα κεντρικό μητρώο αγνοούμενων παιδιών, έως ότου ολοκληρωθεί η Σύμβαση για το Ευρωπαϊκό Σύστημα Πληροφοριών[semigr ]

150. καλεί τα κράτη μέλη να ενισχύσουν τα κίνητρα για την πρόληψη και την καταστολή της βαρείας παραμέλησης παιδιών[semigr ]

151. απαιτεί, όπως τα κράτη μέλη προβούν σε εκτεταμένες έρευνες για κακοποίηση παιδιών σε κάθε κράτος[semigr ]

152. πιστεύει, ότι μια στενή συνεργασία μεταξύ ιατρικών υπηρεσιών, κοινωνικοιατρικών υπηρεσιών και δικαστικών αρχών είναι απαραίτητη προκειμένου να αντιμετωπισθεί η κακοποίηση παιδιών[semigr ]

153. καταδικάζει αποφασιστικά τη σεξουαλική εκμετάλλευση παιδιών, τις διάφορες σεξουαλικές παρεκτροπές, τη χρησιμοποίηση των παιδιών ως σεξουαλικό και εμπορικό αντικείμενο[semigr ] ζητεί την οριστική απαγόρευση της παραγωγής, εμπορίου, μεταφοράς καθώς και κατοχής οιουδήποτε πορνογραφικού υλικού που αφορά τα παιδιά[semigr ] ζητεί να τεθούν σε εφαρμογή το ταχύτερο δυνατό οι προτάσεις που εξετάζονται αυτή τη στιγμή στη Σουηδία, σύμφωνα με τις οποίες θα θεωρείται παράνομη η κατοχή παιδεραστικού υλικού[semigr ]

154. χαιρετίζει την εξέλιξη συστημάτων για τον αποκλεισμό της πρόσβασης σε παράνομο και επιζήμιο περιεχόμενο στο Internet[semigr ] παρωτρύνει την Επιτροπή να εκπονήσει σύστημα σήμανσης της Ευρωπαϊκής Ποιότητας για τους έχοντες πρόσβαση στο Internet, και να στηρίξει τον διεθνή συντονισμό σε αυτόν τον τομέα[semigr ]

155. εκτιμά ότι όλα τα παιδιά έχουν δικαίωμα στην οικογένεια ή στην ανάπτυξη σε οικογενειακό περιβάλλον δεδομένου ότι με τον τρόπο αυτόν ενισχύονται οι βασικές ικανότητες των παιδιών[semigr ]

156. διαπιστώνει ότι το δικαίωμα των παιδιών να ζουν σε ασφαλές περιβάλλον κινδυνεύει να υπονομευθεί εάν δεν υφίσταται δικαίωμα διαζυγίου ή εάν συνοδεύεται από νομοθετικές διατάξεις, λ.χ. απόδειξη της ευθύνης, που μπορούν να διαταράξουν τη σχέση του παιδιού με έναν από τους δύο γονείς[semigr ]

157. καλεί τα κράτη μέλη να ενισχύσουν κατ' αρχήν το δικαίωμα των παιδιών και στους δύο γονείς τους ακόμη και ύστερα από διαζύγιο[semigr ]

158. εκτιμά ότι πρέπει να ζητείται η γνώμη των παιδιών για θέματα που αφορούν την κηδεμονία τους σε περίπτωση θανάτου των γονέων, δεδομένου ότι όσο μεγαλύτερο είναι το παιδί τόσο σημαντικότερες είναι οι επιθυμίες του και από μια ορισμένη ηλικία και μετά γίνονται ακόμη σημαντικότερες[semigr ]

159. απαιτεί, όπως τα κράτη μέλη λάβουν μέτρα για την ενδεχόμενη ποινική δίωξη διοργανωτών ταξιδίων και αεροπορικών εταιριών που διαφημίζουν τον σεξοτουρισμό[semigr ]

160. απαιτεί, όπως καταστούν αυστηρότερες οι ποινές για εμπορία παιδιών και σεξουαλική βία κατά παιδιών σε όλες τις ευρωπαϊκές χώρες και όπως όλα τα κράτη μέλη εκδώσουν νομικές διατάξεις για την πέραν των συνόρων τους εφαρμογή των νόμων, πράγμα το οποίο καθιστά δυνατόν να εγκαλούνται στην επικράτειά τους δράστες αξιοποίνων πράξεων για εγκλήματα τα οποία διέπραξαν σε ένα άλλο κράτος[semigr ]

Το δικαίωμα σε υγιεινό περιβάλλον

161. επιβεβαιώνει με έμφαση, ότι το δικαίωμα στη ζωή ενέχει ευθύνη έναντι των παρουσών και μελλοντικών γενεών, το οποίο αναγκαστικά εκφράζεται με μεγαλύτερο σεβασμό της φύσης ως απαραίτητη προϋπόθεση για την επιβίωση[semigr ]

162. πιστεύει, ότι οι δημόσιες αρχές πρέπει να διασφαλίζουν στον καθένα ένα υγιές περιβάλλον και την δυνατότητα, να ασκεί επιρροή στις αποφάσεις που αφορούν το περιβάλλον του[semigr ]

163. απαιτεί, όπως τα κράτη μέλη εναρμονίσουν τις εθνικές νομικές διατάξεις και όπως καταστήσουν αυστηρότερες τις ποινές για παραβιάσεις διατάξεων που προστατεύουν το περιβάλλον σύμφωνα με την αρχή ο ρυπαίνων πληρώνει[semigr ]

164. απαιτεί όπως απαγορευθεί η εξαγωγή όλων των υλικών, τροφίμων, φαρμάκων, των οποίων έχει απαγορευθεί η διάθεση στην Ευρωπαϊκή Ένωση[semigr ]

o o

o

165. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών και στα κράτη, τα οποία έχουν ήδη επισήμως ζητήσει την προσχώρησή τους στην Ευρωπαϊκή Κοινότητα.